आतंकियों के हमले में डीएसपी समेत दो घायल
श्रीनगर|अनंतनाग जिलेके बिजबिहाड़ा इलाके में गुरुवार को ईद-ए-मिलाद का जुलूस निकल रहा था। इसी दौरान भीड़ में से आतंकियों ने ड्यूटी पर तैनात डीएसपी इरशाद अहमद पर हमला कर दिया। उन्हें तीन गोलियां लगी हैं। डाक्टरों ने उनकी हालत नाजुक बताई है। वहीं, एक जवान भी घायल हो गया है। तलाशी अभियान में हमलावरों का पता नहीं चला है।
चंबलपुल से गिरी जीप, पिता-पुत्र की मौत : धौलपुर(राजस्थान)|गुरुवार अलसुबह एक जीप चंबल नदी के पुल से गिर गई। दुर्घटना में पिता-पुत्र की मौके पर ही मौत हो गई, तीन लोग गंभीर तौर पर घायल हुए हैं।
पुलिस के अनुसार मप्र में मुरैना के अजितपुरा गांव के रामसेवक परमार (55) पुत्र हरेंद्र (32), धर्मेंद्र (28), कुलदीप (20) तथा अपने भांजे सचिन तोमर (18) के साथ गंगा स्नान के लिए निकले थे। गाड़ी कुलदीप चला रहा था। दुर्घटना में रामसेवक हरेंद्र की मौके पर ही मौत हो गई।
----------
गला घोंटकर की गई थी शीना की हत्या, एम्स ने की पुष्टि
नई दिल्ली|शीना बोरा हत्याकांड में गुरुवार को एम्स की मेडिकल रिपोर्ट में खुलासा किया गया कि शीना की हत्या गला घोंटकर की गई थी। सीबीआई ने शीना का कंकाल एम्स के हवाले किया था। मामले में पीटर और इंद्राणी मुखर्जी हिरासत में हैं।
hin_Deva hin_Deva hin_Deva hin_Deva unk hin_Deva hin_Deva